Huiswerker glo herhaaldelik verkragArgieffoto ’n Man van Bronkhorstspruit is in hegtenis geneem nadat hy glo ’n 41-jarige huiswerker verkrag het. Volgens kapt. Mavela Masondo, woordvoerder van die polisie, het die 45-jarige man glo Maandagmiddag die huiswerker in ’n kamer in die huis in Riamarpark ingesleep en haar herhaaldelik verkrag tot vroeg die volgende oggend. “Daar word verder beweer die verdagte het haar toe gedwing om seksuele dade met sy hond te pleeg,” het Masondo gesê. Die polisie is in kennis gestel van die beweerde voorval en die man is in hegtenis geneem. Lt.genl. Deliwe de Lange, polisiekommissaris in Gauteng, het die beweerde slagoffer die versekering gegee dat die oortreder sal boet vir sy “bose en barbaarse dade”. Die verdagte sal Donderdag in die Bronkhorstspruit-landdroshof verskyn.